আছাম ৰাইফলছৰ মন বেটেলিয়নৰ দ্বাৰা চলোৱা শেহতীয়া এটা অভিযানত এনএছচিএন খাপলাং গোটৰ এগৰাকী অভাৰগ্ৰাউণ্ড কৰ্মী ধৰা পৰিছে। কৰ্মীজন অৰুণাচল প্ৰদেশৰ চাংলাং জিলাৰ বাসিন্দা ইহাৰ পুত্ৰ ৩৩ বছৰীয়া হাংহাং (৩৩) বুলি জানিব পৰা গৈছে।
আছাম ৰাইফলছৰ তৰফৰ পৰা প্ৰকাশিত এটা সংবাদ বিবৃতিত কোৱা হৈছে যে এনএছচিএন খাংপলাং গোটৰ সদস্যজনৰ উপস্থিতি সন্দৰ্ভত লাভ কৰা তথ্যৰ পম খেদি চলোৱা এটা অভিযানত আটক কৰা হৈছে।
ঠাইতেই কৰা জেৰাত হাংগাং নামৰ এনএছচিএনৰ (খাপলাং) সদস্যজনে প্ৰকাশ কৰিছে যে সংগঠনটোৰ কাৰণে তেওঁ 'মন' চহৰত ধন সংগ্ৰহৰ কামত নিয়োজিত আছিল। সংবাদ বিজ্ঞপ্তিটোত আৰু কোৱা হৈছে যে সংগৃহীত ধনখিনি সংগঠনটোৰ ওচৰত জমা দিয়াৰ বাবে তেওঁ চাংলিঙলৈ যোৱাৰ পৰিকল্পনা কৰিছিল।
শেহতীয়াকৈ জানিব পৰা মতে অধিক জেৰা কৰাৰ বাবে আছাম ৰাইফলছে এনএছচিএনৰ সদস্যগৰাকীক 'মন' আৰক্ষীৰ জিম্মালৈ হস্তান্তৰিত কৰিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
